section_heading: Pomorska blokada Splita
paragraph_text: 14. studenog diverzanti Hrvatske ratne mornarice (HRM) su priručnim daljinski navođenim torpedom pogodili i teško oštetili patrolni čamac PČ-176 Mukos koji je JRM napustila. Taj je brod kasnije otegljen u remontno brodogradilište u Šibeniku gdje je ubrzo popravljen i uveden u operativnu uporabu. Danas plovi u sastavu 1. divizije Obalne straže pod oznakom OB-02 i nosi ime "Šolta".